ས་རྟོག་ལུགས་དང་མཚན་མ་ངན་པ་བཟློག་པའི་ཐབས་ལ་སོགས་པ་ཞིབ་པར་སྔགས་རིམ་ཆེན་མོ་ལས་ཁོང་དུ་ཆུད་པར་བྱའོ།།དེ་ནས་སློབ་དཔོན་གྱིས་ཆད་ལྷག་ཡོད་མེད་ལེགས་པར་བརྟག་སྟེ་ཆད་པ་འདྲི་ལྷག་པ་དང་ཚོན་
ཐོར་བ་རྣམས་དབྱི་ལ།ཆད་ལྷག་མ་ཚོར་བ་རྣམས་ཡི་གེ་བརྒྱ་པ་བརྗོད་དེ་ཉེས་པ་སྦྱང་བར་བདེ་ཆེན་རོལ་མཚོར་གསུངས།ཧཱུཾ་དང་།བཛྲ་ཡཀྵ་བཟླས་པའི་བདུད་རྩི་ལྔ་དང་བཅས་པའི་དྲིའི་ཆུས་དཀྱིལ་འཁོར་གྱི་ཕྱི་ངོས་སུ་བྱུགས་ཤིང་དེ་བཟླས་པའི་ཆུས་དཀྱིལ་འཁོར་ལ་བསངས།ཚོན་

ལྷག་མ་རྣམས་ལ།ཨོཾ་སརྦ་ཏ་ཐཱ་ག་ཏཱ་ཨརྒྷཾ་ནས་ཤཔྟའི་བར་གྱིས་མཆོད།དེ་ནས།ཨོཾ་ཨཱཿཧཱུཾ་བཛྲ་མུཿརྡུལ་ཚོན་གྱི་ཡེ་ཤེས་པ་ན་མཁར་བཞུགས་པའི་རི་ཌ་ལྔའི་ཐུགས་ཀར་གཤེགས་ཤིང་དམ་ཚིག་པ་རང་ཉིད་ལ་
ཐིམ་པར་གྱུར་པར་བསམ་ནས།ཚོན་རྣམས་ཅི་བདེར་བཞག་གོ།།གཉིས་པ་སྒྲུབ་ཅིང་མཆོད་ནས་དབང་བསྐུར་བའམ་བདག་འཇུག་ལེན་པ་ལ་གཉིས།བསྒྲུབ་ཅིང་མཆོད་པ་དང་།དབང་བསྐུར་བའམ་བདག་འཇུག་ལེན་པའོ།།དང་པོ་ནི།སྔར་ལྷག་གནས་བྱས་པའི་བུམ་པ་རྣམས་སྤོས་ཀྱིས
སྣ་དྲངས་རོལ་མོའི་ཆ་བྱད་སྣ་ཚོགས་དང་ལས་ཐམས་ཅད་པ་བརྗོད་ཅིང་དཀྱིལ་འཁོར་ལ་གཡས་བསྐོར་ལན་གསུམ་བྱས་ནས་རྣམ་རྒྱལ་དང་ལས་བུམ་ཤར་སྒོའི་ཁ་ནང་བལྟའི་གཡས་གཡོན་དུ་འགོད།དཀྱིལ་འཁོར་ལ་ཉེར་སྤྱོད་ལྷ་གྲངས་དང་མཉམ་པའམ་མ་མཐའ་བཅུ་ལས་མི་ཉུང་བའི
མཆོད་པ་དང་།གཞན་ཡང་གོས་ཟུང་དང་གདུགས།རྒྱལ་མཚན།།ཁ་དན་ལ་སོགས་པ་མཆོད་པའི་ཡོ་བྱད་གང་རྒྱས།ཕ་ན་རེ་མོར་བྲིས་པ་ཚུན་ཆད་ཀྱིས་ཀྱང་ཅི་འབྱོར་པ་བཤམས་པ་རྣམས་ལ།ཧཱུཾ་དང་ཨོཾ་བཛྲ་སཏྭ་ཧཱུཾ།ཞེས་དང་།ཨོཾ་བཛྲ་སྥ་ར་ཎ་ཁ།ཞེས་བརྗོད་པས་དབུལ་ལོ།།དེ
ནས་བདག་བསྐྱེད་ནས་བཟུང་ཆོ་ག་ཇི་ལྟར་བྱ་བའི་ཚུལ་ནི།ངག་འདོན་ལོགས་སུ་བཀོད་པ་ལྟར་བྱའོ།།༡གཉིས་པ་ཞར་བྱུང་བློས་བསླང་གི་བསྐོར་བཤད་པ་ནི།སྒྲུབ་ཐབས་ཀྱི་དང་པོ་སྦྱོར་བའི་སྐབས་སྔགས་བརྗོད་པའི་སྒོ་ནས་བརྟན་གཡོ་སྣོད་བཅུད་ཀྱིས་བསྡུས་པའི
ཆོས་ཐམས་ཅད་རང་བཞིན་གྱིས་རྣམ་པར་དག་པའི་སྟོང་པ་འོད་གསལ་དུ་སྦྱངས་པའི་ངང་ལས་འཇིག་རྟེན་སྔ་མ་སྟོངས་པའི་ཤུལ་དུ་ཕྱི་མ་ཆགས་པ་དང་ཚེ་མཐུན་སྦྱར་ནས་རང་རང་གི་ས་བོན་ལས་འབྱུང་བཞི་རིམ་བརྩེགས་རི་ར་

དང་བཅས་བསྐྱེད་པར་གསུངས་པའི་རི་རབ་ཁ་དོག་ཤར་ཤེལ།ལྷོ་བཻ་ཌཱུརྱ།ནུབ་པདྨ་རཱ་ག།བྱང་གསེར་སྟེ་རིན་པོ་ཆེ་སྣ་བཞིའི་རང་བཞིན་ཅན་གྲུ་བཞི་པ་བསྒོམ་པ་དེ་དག་གི་སྟེང་འོག་གི་རྒྱུ་ཁྱོན་ནི་དཀྱིལ་འཁོར་ཆེ་ཆུང་ཇི་ཙམ་བྱེད་པའི་ཚད་ལ
དཔགས་ནས་བསྒོམས་པས་ཆོ་ག་ལ།རི་རབ་ཀྱི་སྟེང་དུ་བཾ་ལས་སྣ་ཚོགས་པདྨ་འདབ་མ་རེ་བཞི་པ་ཞེང་ཆ་ཕྲན་གཉིས་པ་ལྟེ་བ་ལྗང་ཁུ་རྒྱར་སྒོ་ཚད་ཉི་ཤུ་ཡོད་པ།དེའི་སྟེང་དུ་ཧཱུཾ་ལས་སྣ་ཚོགས་རྡོ་རྗེ་ལྟེ་བ་དཀར་པོ་གྲུ་བཞི་ལེབ་མོའི་རྒྱར་སྒོ་ཚད
བཅུ་གཉིས་ཡོད་པའི་རྭ་གསུམ་མ་སྲིད་སྒོ་ཚད་བཞི་རེ་ཡོད་པ།ཤར་སྔོ་ལྷོ་སེར་ནུབ་དམར་བྱང་ལྡང་བའི་ཕྱོགས་མདོག་ཅན།དེའི་ལྟེ་བར་བྷྲཱུཾ་ཡིག་དཀར་པོ་ཡོངས་སུ་གྱུར་པ་ལས་རྟ་བབས་དང་ལྡན་པའི་རིན་པོ་ཆེ་སྣ་ཚོགས་ལས་གྲུབ་པའི་ཕྱིའི
གཞལ་ཡས་ཁང་དང་།དེའི་ཕྱེད་ཀྱི་ཚད་ཀྱི་རྟ་བབས་མེད་པའི་ནང་གི་གཞལ་ཡས་ཁང་གཉིས་ཀའང་གྲུ་བཞི་སྒོ་བཞི་པ་སྟེང་འོག་ཕྱོགས་མདོག་ཏུ་ཡོད་པ་མཚན་ཉིད་ཐམས་ཅད་ཡོངས་སུ་རྫོགས་པའི་ཕྱི་རོལ་ཏུ་ཁོར་ཡུག་རྡོ་རྗེ་ར་བ་མ
རི་དང་བཅས་པ་ཞིག་ལམ་གྱིས་གྲུབ་པར་བསམ་ལ་གསལ་འདེབས་པ་ཡིན་ནོ།།དེ་ཡང་ཕྱི་ནས་རིམ་བཞིན་སྔོ་སེར་དམར་ལྗང་དཀར་བའི་རྩིག་པ་ལྔའི་ཞེང་ཆ་ཕྲན་གཅིག་དཔངས་བཅུ་གསུམ།དེའི་སྟེང་དུ་རིན་པོ་ཆེའི་པ་གུ་དམར
པོ་དཔངས་ཆ་ཕྲན་གཅིག་ཞེང་ཕྱེད་གཉིས་ཡོད་པའི་ཕྱེད་ཕྱི་ལ་ཕྱོགས་པ།དེའི་སྟེང་དུ་རིན་པོ་ཆེའི་བྲེ་ཕུལ་ཅན་གྱི་ཀ་ཆུང་རྣམས་ཀྱིས་བཏེག་པའི་གསེར་གྱི་སྐ་རགས་བཞི་བརྩིགས་པའི་དཔངས་ལ་ཆ་བྲན་གཉིས་ཏེ་ཁྱོན་ཆ

༅ཕྲན་བཅུ་དྲུག་ནང་གི་གདུང་དང་མཉམ་མོ།།གདུང་ནི་སྒོ་བཞིའི་སོ་སོའི་རྩ་ཐིག་དང་ཚངས་ཐིག་འཕྲད་མཚམས་ནས་ནང་དུ་སྒོ་ཚད་གཅིག་སོང་ནས་གཡས་གཡོན་དུ་ཆ་ཕྲན་ལྔ་ལྔ་དོར་བའི་སར་ཀ་བེ་ཕྱོགས་
མདོག་ཅན།རྡོ་རྗེ་དང་རིན་པོ་ཆེ་དང་པདྨ་དང་སྣ་ཚོགས་རྡོ་རྗེས་མཚན་པ་གཞུ་བཅས་ཀྱི་དཔངས་ལ་ཆ་ཕྲན་བཅོ་ལྔ་རེ་ཡོད་པ་གཉིས་གཉིས་ཏེ་བརྒྱད་བཙུགས་པའི་སྟེང་དུ་གདུང་བཞི་ཕྱོགས་བཞིར་ཐལ་མར་བཏང་བ་ལ་ལྕམ་སྡེ་ནང་མ་བཀལ།
ཕྱི་མ་རྣམས་གསེར་གྱི་སྐ་རགས་ལ་བཀལ་ནས་ཐོག་ཕུབ་ལྕམ་སྣ་རྣམས་ཕྱི་ལ་ཆ་ཕྲན་ཕྱེད་གཉིས་ཙམ་རེ་ཐལ་བ་ལ་ཆུ་སྲིན་ཁ་ཡོད་པའི་ཁ་ནས་རིན་པོ་ཆེའི་དྲ་བ་དྲ་ཕྱེད་སོགས་འཕྱང་བའི་སྡེ་མོ་ཕ་གུ་ལ་རིག་ཙམ་པ།སྟེང་དུ་བྱ་འདབ་
ཞེང་ཆ་ཕྲན་ཕྱེད་གཉིས་ཙམ་ཁ་གདང་གི་ཚུལ་དུ་བཀལ་བའི་མཐའ་ནས་རིན་པོ་ཆེའི་ཤར་བུ་དཀར་པོ་ཆུ་ཁེབས་ཀྱི་ཚུལ་དུ་དོ་ཤལ་གྱི་ངོས་སུ་འཕྱང་བ།བྱ་འདབ་ཀྱི་སྟེང་དུ་དེ་དང་མཐའ་མཉམ་པར་མདའ་ཡབ་དཀར་པོ་དཔངས་ཞེང་གཉིས
ཀ་ར་ཆ་ཕྲན་རེ་ཡོད་པ་པདྨ་འདབ་མ་ཕྱེད་པའི་དབྱིབས་ཅན་གྱི་སྟེང་གི་ཟུར་བཞིར་གདུགས་སྤྲེའུས་བཟུང་བ་རེ་དང་།དེ་དག་གི་གཡས་གཡོན་དུ་གསེར་གྱི་བུམ་པ་ནས་ཟོན་པའི་སྲོག་ཆགས་ཀྱི་མཚན་མ་ཡོད་པའི་རྒྱལ་མཆེན་བརྒྱད་དང་།མེད
པའི་བ་དན་བརྒྱད་ཀྱིས་མཛེས་པར་བྱས་པའོ།།དེ་ནས་སྒོ་ཁྱུད་ལ་ཆ་ཕྲན་བཞི་དང་སྒོ་འགྲམ་དང་སྒོ་ལོགས་ལ་ཆ་ཕྲན་གཉིས་རེ་བྱས་པའི་དཔངས་དཀྱིལ་འཁོར་གྱི་དཔངས་དང་མཉམ་པའི་སྒོ་ཁྱུད་སྟེང་དུ་ལྕམ་ཕྲེད་ལ་བཏང་།སྒོ་འགྲམ་དང་

སྒོ་ཁྱུད་ཀྱི་མཚམས་སུ་སྒོའི་རུ་བཞི་སྒོ་གླེགས་དང་བཅས་པའི་དཔངས་ལ་ཆ་ཕྲན་བཅུ་གསུམ་ཡོད་པའི་ཡ་ཐེ་མ་རེའི་སྟེང་དུ་རྡོ་རྗེ་རིན་པོ་ཆེ་པདྨ་སྣ་ཚོགས་རྡོ་རྗེ་རྣམས་ཆ་ཕྲན་རེ་ཡོད་པ་སྟེང་འོག་ཏུ་ཉིས་བརྩེགས་ཕྱི་ནང་དུ་གཉིས་བསྒྲིགས་གཡས
གཡོན་དུ་བཞི་བསྒྲིགས་ཡོད་པར་བྱས་པའི་སྟེང་དུ་གདུང་རེ་བཏང་།སྒོ་ལོག་གཡས་གཡོན་གྱི་སྣའི་ནང་དུ་ཀ་བ་རྔ་ཡུ་ལྟ་བུ་གཞུ་བཅས་ཀྱི་དཔངས་ལ་ཆ་ཕྲན་བཅུ་གཅིག་རེ་ཡོད་པ་གཙུགས་པའི་སྟེང་དུ་གདུང་རེ་དང་།གདུང་གི་སྟེང་དུ་རྩིགས་པ
ཆ་ཕྲན་བཞི་རེ་བྱས་པ་ལ་ལྷམ་སྡེ་ཕྱི་མ་བཀལ།ནང་མ་སྒོའི་སྟེང་གི་གདུང་དང་འགྲམ་པ་ལ་བཀལ་ནས་སྒོ་ཁང་རྣམས་ཕུབ།རྩིགས་པའི་འོག་གི་མཐར་འདོད་སྣམ་དམར་པོ་དཔངས་ཞེང་གཉིས་ཀར་ཆ་ཕྲན་རེ་ཡོད་པའི་སྟེང་དུ་མཆོད་པའི་ལྷ་མོ
མཆོད་རྫས་སྣ་ཚོགས་ཐོག་པ་བཞུགས་སྟབས་དང་ཁ་དོག་སྣ་ཚོགས་པ་ཕྱོགས་རེར་བཞི་བཞིས་མཆོད་པ་བྱེད་བཞིན་པ།སྒོ་དང་སྒོ་ཁྱུད་ཀྱི་ཕྱིའི་མཚམས་དང་རྩིགས་པའི་ཕྱི་ནང་གི་ཟུར་བཞིར་ཟླ་ཕྱེད་ལ་གནས་པའི་རིན་པོ་ཆེ་དམར་པོ་རྡོ་རྗེ་རྩེ་ལྔཙྪ།
པས་བརྒྱན་པ་རྣམས་ཀེ་རེ་ལངས་པའོ།།དེ་ཡང་སྟེང་གི་ཕ་གུ་ཡན་ནི་འོག་ཏུ་འདོད་སྣམ་གར་ཡོད་ཀྱི་སར་ཡོད་ཅིང་སྒོ་བཞིའི་ཐད་དུ་མེད་པར་གསུངས་པས།དེ་དག་སྒོ་གདོང་ལ་ཡང་ཡོད་པར་འདོད་པ་དག་ནི་ལེགས་པར་མི་སྦྱང་ངོ་།།སྒོ།
བཞི་སོ་སོའི་མདུན་དུ་སྣ་ཚོགས་རྡོ་རྗེའི་ལྟེ་བ་དང་འབྲེལ་ཞིང་དེ་དང་དཔངས་མཉམ་པའི་སྟེགས་བུ་གྲུ་བཞི་པ་ལ་གནས་པའི་བུམ་པ་ནས་ཐོན་པའི་ཀ་བ་མཚན་ཉིད་རྔ་ཡུ་ལྟ་བུ་དཔངས་བུམ་པ་དང་བཅས་པ་ལ་ཆ་ཕྲན་ལྔ་ཡོད་པ་ཕྱོགས

རེར་གཉིས་དེ་གཙུགས་པའི་སྟེང་དུ་རྟ་བབས་སྣམ་བུ་བཅུ་གཅིག་བརྩེགས་པའི་མུན་སྣམ་གཉིས་མ་གཏོགས་གཞན་ཀུན་གྱི་དཔངས་ལ་ཆ་ཕྲན་རེ་དང་མུན་སྣུམ་གཉིས་ལ་ཕྱེད་གཉིས་རེ་ཡོད་པའི་སྲིད་ཐིག་ལ་འཆར།།
བ་ལྟར་ལ།ཞེང་ཐམས་ཅད་ལ་ཆ་ཆུང་གསུམ་ཡོད་པ་མདའ་ཡབ་སྣམ་བུའི་སྟེང་གི་དབུས་སུ་ཆོས་འཁོར་གྱི་གདན་རྒྱར་ཆ་ཆུང་གཉིས་དང་དཔངས་གཅིག་པ་ལ་པད་ཟླ་ལ་གནས་པའི་གསེར་གྱི་འཁོར་ལོ་རྩིབས་བརྒྱད་པ་བསླངས་པའི
གཡས་གཡོན་དུ་གསེར་གྱི་རི་དྭགས་ཕོ་མོ་མིག་འཁོར་ལོ་ལ་ལྟ་བ།དེ་གཉིས་ཀྱི་མཇུག་མའི་ཕྱོགས་སུ་མདའ་ཡབ་གཉིས་གཉིས་ཡོད་པའི་ནང་མ་ལ་སྤྲེའུས་བཟུང་བའི་གདུགས་རེ་དང་།ཕྱི་མའི་ཟུར་རེར་རྒྱལ་མཚན་དང་བ་དན་རེ
དང་སྣམ་བུ་བཞི་པ་དང་དྲུག་པའི་སྡེའི་ཕྱི་ནང་དུ་ཡང་རྒྱལ་མཚན་རེ་དང་བ་དན་རེ་ཡོད་པ།རྟ་བབས་རྣམས་ཀྱི་གཡས་གཡོན་དུ་བུམ་པ་བཟང་པོ་ལས་སྐྱེས་པའི་དཔག་བསམ་གྱི་ཤིང་ལ་རྒྱལ་སྲིད་སྣ་བདུན་རེ།དེའི་མཐར་གྲུབ་ཆེན་རྒྱན
དྲུག་ཅན་རེ།དེ་དག་གི་སྟེང་གི་བར་སྣང་ལ་ལྡིངས་པའི་སྤྲིན་གྱི་གསེབ་ནས་ལུས་འཐོན་པའི་ལྷ་མེ་ཏོག་གི་ཕྲེང་བ་བཟུང་བས་ཕྱོགས་ཀུན་བསྐོར་བའོ།།དེ་ནས་དཀྱིལ་འཁོར་ནང་མའི་ཁྱད་པར་ནི་འདི་ལྟར་བྱ་སྟེ།དཀྱིལ་འཁོར་ཕྱི་ནང་གི་བར
གྱི་ཁྱམས་ལ་སྒོ་ཚད་གཅིག་ཡོད་པ་ལ་ལྷ་སྐྱེམ་རིམ་པ་གསུམ་བྱེད་དགོས་པས་ལྷ་སྣམ་རེ་རོའི་ཞེང་ལ་ཆ་ཆུང་རེ་དང་གསུམ་ཆ་རེ་བྱས།དཔངས་ཆ་ཆུང་གསུམ་གསུམ་མཆོད་རྟེན་གྱི་བང་རིམ་ལྟ་བུར་བྱས་པའི་ནང་དུ་དཀྱིལ་འཁོར

ནང་མའི་གདན་རྒྱར་སྒོ་ཚད་དྲུག་དང་དཔངས་ཆ་ཕྲན་གསུམ་ཡོད་པའི་ཁར།ཕོ་བྲང་ཕྱི་མའི་ཕྱེད་ཀྱི་ཆད་དུ་ནང་མ་རང་གི་ཆ་ཕྲན་གྱི་རྩིག་པ་ནས་མདའ་ཡབ་ཀྱི་བར་དང་།སྒོ་ཁང་སྒོ་གླེགས་སོགས་ཀྱང་ཕྱི་མ་ཇི་ལྟ་བ་བཞིན་ལ།ཁྱད་པར་སྒོ་ལོ་ཎ།
ལལཆ་ཕྲན་གསུམ་ཡོད་པ་ཡིན་ནོ།།དེ་ནས་ཐོག་གི་འབུབ་ཚུལ་ནི།སྒོ་བཞིའི་རྩ་ཐིག་དང་ཚངས་ཐིག་འཕྲད་མཚམས་ནས་ནང་དུ་ཆ་ཕྲན་དྲུག་སོང་བའི་སྟེང་ནས་གཡས་གཡོན་དུ་ཆ་ཕྲན་བཅུ་བཅུ་ཕྱིན་པའི་མཐར་ཀ་བ་གཞུ་དང་བཅས
པ་མཚན་ཉིད་སྔར་ལྟར་བྱས་པ་བཞི་མཚམས་བཞིར་གཙུགས་པའི་སྟེང་དུ་གདུང་རིངས་བཞི་ཐལ་མར་བཏང་བའི་བསྣོལ་མཚམས་ཀྱི་འོག་ནས་བཏེག་པའི་ཀ་བ་གདུང་དང་བཅས་པའི་དཔངས་ལ་ཆ་ཕྲན་བཅུ་དྲུག་ཡོད་པའི་སྟེང་དུ་ཕྱོགས
རེར་ལྕམ་ཉི་ཤུ་རྩ་བརྒྱད་རེ་བཀལ་བའི་སྡེ་ནང་མ་གདུང་དང་ཕྱི་མ་གསེར་གྱི་སྐ་རགས་ལ་བཀལ་བ་ལ་དྲ་བ་དྲ་ཕྱེད་སོགས་སྔར་ལྟར་བྱས།ལྡུམ་སྡེ་ནང་མ་རྣམས་ལ་ནོར་བུ་འོད་འབར་དང་ཉི་ཟླ་རྡོ་རྗེ་སོགས་རང་ཕྱོགས་ཀྱི་མཚན་མ་སྤེལ་མར་བྱས
ལ་དྲུལ་འདམ་ཡང་ཕྱོགས་མདོག་བྱ་སྟེ་ཕྱི་ཁྱམས་ཀྱི་ཐོག་ཕུབ།ཕོ་བྲང་གི་ནང་དུ་འཁོར་ལོ་རྩིབས་བཅུ་དྲུག་པ་ལྟེ་བ་མུ་ཁྱུད་དང་བཅས་པའི་ལྟེ་བ་ལི་ཞེང་སྒོ་ཚད་ལྔ་དང་རྩིབས་ཀྱི་སྲིད་ལ་སྒོ་ཚད་གཅིག་མུ་ཁྱུད་ལ་ཞེང་ཆ་ཕྲན་གཅིག་ཡོད་པ་དཔོངས
སུ་སྒོ་ཚད་གཅིག་ཡོད་པའི་ལྟེ་བའི་སྟེང་དུ་རིགས་ལྔ་ཡབ་ཡུམ་རྣམས་ཀྱི་བཞུགས་གནས་རྒྱར་སྒོ་ཚད་ཕྱེད་ལྔའི་གནས་སུ་གར་བུ་ལྟར་ཆ་ཕྲན་གསུམ་དཔགས་པའི་མཐའ་སྐོར་དུ་རྡོར་འཕྲེང་ཟླུམ་པ་དཔངས་དང་ཞེང་ཆ་ཕྲན་རེ་ཡོད་པ་ལ

རྟེན་ནས་ཀ་བ་གཞུ་བཅས་སྔར་ལྟར་གྱི་སྟེང་དུ་རྡོ་རྗེའི་གདུབ་ཟླུམ་དང་བཅས་པ་དཔངས་ཆ་ཕྲན་བཅུ་དྲུག་ཡོད་པའི་ལྷོ་བྱང་གི་ཀ་བ་བཞིའི་སྟེང་དུ།རྒྱ་ཕུབ་འདེགས་བྱེད་ཀྱི་ཀ་ཆུང་དཔངས་སྒོ་ཚད་གཉིས་པརེ
གཙུགས་པ་མགོ་ཤར་ནུབ་ཏུ་དུད་པ་དང་བཅས་པའི་སྟེང་དུ་རྡོ་རྗེའི་གདུང་ལེབ་སྔོན་པོ་ཞེང་སྒོ་ཚད་གཅིག་དང་དཔངས་སུ་ཆ་ཆུང་གཅིག་སྲིད་སྒོ་ཚད་ཕྱེད་ལྔ་ཙམ་ཡོད་པ་ཞིག་ལྷོ་བྱང་དུ་བཏང་།ཕྱི་ཁམས་གྲུ་བཞིའི་སྟེང་གི་ཕྱོགས་ཀུན་ཏུ་ཀ།
ཆུང་དཔངས་སྒོ་ཚད་གཉིས་ཙམ་རེ་ཡོད་པ་དབར་ཐག་ཇི་ལྟར་འཚམཔ་གཙུགས་པའི་སྟེང་དུ་གདུང་བཞི་ཁོར་མར་བཏང་ནས་དེ་ལ་རྒྱ་ཕུབས་ཀྱི་ལྡུམ་སྡེ་རྣམས་བཀལ།ལྷམ་རྩ་རྣམས་སྟེང་གི་གདུང་ལེབ་ལ་བཀལ་ནས་རྒྱ་ཕུབ་ཀྱི་ཐོག
གཡོག།ཀ་ཆུང་བཞིའི་སྐེད་པ་ཡན་ཙམ་དུ་ཡང་གདུང་རོ་འཕྲེང་ལ་བཏང་ནས།དེ་ལ་ལྷོ་བྱང་གི་ངོས་ཀྱི་ལྷམ་རྩ་རྣམས་འགེལ་བ་ཡིན་ནོ།།ལྕམ་སྡེ་མཐུར་དུ་བསྟན་པ་རྣམས་ཀྱི་སྡེ་ནས་དྲ་བ་དང་དྲ་ཕྱེད་འཕྱང་ཞིང་།ལྕམ་སྣའི་སྟེང་ལ་བྱ།
འདབ་བཀལ་ནས་དེ་ལས་ཤར་བུ་འཐུར་དང་མདའ་ཡབ་པདྨ་ཕྱེད་པ་ལྟ་བུ་བྱིན་དུ་བསླངས་པས་རྒྱ་ཕུབ་ཀྱི་མཐའ་བསྐོར་བར་བྱ་ཞིང་སྟེང་གི་གདུང་ལེབ་ཀྱི་དབུས་སུ་གསེར་གྱི་ཁང་ཆུང་དཔངས་སྒོ་ཚད་གཅིག་དང་ཞེང་ཆ་ཕྲན་གསུམ་
ཡོད་པ་དང་།དེའི་སྟེང་དུ་པདྨ་དང་འཁོར་ལོའི་གདན་ལ་ནོར་བུ་རིན་པོ་ཆེ་དམར་པོ་ཆེ་བརྒྱད་པ་རྡོ་རྗེ་རིན་པོ་ཆེ་སྔོན་པོ་རྩེ་ལྔ་པའི་ཏོག་གིས་སྤྲས་པ་སྟེ་དེ་དག་གི་དཔངས་ལ་ཆ་ཕྲན་གསུམ་བྱའོ།།ཕོ་བྲང་ཕྱི་མའི་སྒོ་བཞི་པ་མདུན་

དུ་རྟ་བབས་ཀྱི་འོག་ནས་ཐེམ་སྐས་ཕྱོགས་མདོག་ཅན་རིམ་པ་ཉི་ཤུ་པ་དཔངས་སུ་ཆ་ཕྲན་ལྔ་དང་ཞེང་ཆ་ཕྲན་ཕྱེད་གཉིས་ཙམ་རེ་ཡོད་པ་གཉིས་གཉིས་རྡོ་རྗེའི་རྭ་དབར་ནས་བཙུགས།དེ་བཞིན་དུ་ཕོ་བྲང་ནང་མ་ལ་འགྲོ་འོང་བྱེད་པ་ལའང
སྐས་མེད་ན་མི་འཚམ།པས་བང་རིམ་བཞི་ལ་ཐེམ་སྐས་དཔངས་སྒོ་ཚད་རེ་དང་འཚམས་པ་རེ་བཙུགས་ན་ལེགས་པར་འགྱུར་རོ།།ཕྱི་རོལ་དུ་པད་རའི་མཐར་ཁོར་ཡུག་དཀར་པོ་སྒོ་ཚད་ཕྱེད་གཉིས།དེའི་མཐར་རྡོ་ར་ཚོ་ཆུང་གཉིས།
དེའི་མཐར་མེ་རི་ཆ་ཆེན་གཅིག་བྱེད་པ་ཡིན་ཏེ་བསྒོམ་དོན་ལ་དེ་གཉིས་བསྲུང་འཁོར་གྱི་རཱ་གུར་དང་དེ་ལས་འཕྲོས་པའི་མེ་ལྕེ་ཡིན་པས་ཚད་བཟུང་མེད་པར་བྱའོ།།དེ་ལྟར་གཞལ་ཡས་ཁང་སློང་ཚུལ་འདི་ལ་དཀྱིལ་འཁོར་ཕྱི་མ
དང་རྒྱ་དཔངས་མཉམ་པར་སྐྲིགས་པར་འགས་གསུངས་པས།སྔར་བཤད་པ་ལྟར་བྱ་སྟེ་ལུགས་འདི་ཡི་རྒྱ་མཉམ་དཔངས་མཉམ་བསྒྲིགས་ན་སྒྲེགས་པར་སླ་ལ་བབས་མཛེས་པ་ཞིག་འོང་བར་སྣང་ལ་རྒྱན་ལ་སོགས་པའི་མཚན
ཉིད་ཕྲ་བ་རྣམས་གཞན་མང་པོར་གསལ་བར་བཤད་པ་ལས་རྟོགས་པར་འགྱུར་རོ།།དེ་ནས་གདན་བསྐྱེད་ཚུལ་ནི།གཞལ་ཡས་ཁང་ནང་མའི་དབུས་སུ་འཁོར་ལོ་སྔོན་པོ་རྩིབས་བཅུ་དྲུག་པ་ལྟེ་བ་མུ་ཁྱུད་དང་བཅས་པ།ཞེས་སོ
ཆོ་གའི་གཞུང་དུ་གསལ་བ་ལྟར་ཡིན་ཅིང་།འདི་རྣམས་སྒོམ་དོན་ལ་ཕན་ཆེ་བར་བསམ་ནས་ལྷག་བསམ་མེ་ཏོག་ལས་གསུངས་པ་ལྟར་བཀོད་དོ།།འདིར་སྨྲས་པ།འབྲས་དུས་བརྟན་གཡོའི་བཀོད་པ་ངོ་མཚར་བ།།ལམ་གྱི

གོམས་པའི་མཐུ་ལས་བསྒྲུབ་དགོས་པས།།དེ་ཡི་གནས་ཚུལ་ཇི་བཞིན་ཤེས་པ་ལ།།ཐིག་ཚོན་ཆོ་གར་སྦྱོང་བ་གནད་དུ་ཆེ།།སྐྱེས་སྦྱངས་བློ་གྲོས་སྟོབས་དམན་བདག་ལྟ་བུས།།སྨྲ་བའི་ཚུལ་ལ་ཞུཊ།
པ་མི་རིག་ཀྱང་།།གཞན་ལ་ཅུང་ཟད་ཕན་པའང་སྲིད་སྙམ་ནས།།གཞུང་མང་བལྟས་ནས་བློ་གྲོས་ཞི་བ་མོས་སྦྱར།།འོན་ཀྱང་རྣམ་དཔྱོད་བློ་གྲོས་མཐུ་དམན་པོས།།འཁྲུལ་པའི་དྲི་མ་འགའ་ཡང་ལོས་སྲིད་ན།།མཁྱེན་སྤྱན
ཡངས་པས་དག་པར་མཛད་པ་དང་།།ཉེས་ཚོགས་མ་ལུས་བླ་མ་ལྷ་ལ་བཤགས།།དགེ་འདིས་འགྲོ་ཀུན་མི་ཁོམ་གནས་ངན་ལས།།དྲངས་ཏེ་ཐེག་མཆོག་འཁོར་ལོ་བཞི་ལྡན་གྱི།།རྟེན་བཟང་ཤིང་རྟའི་མཐུ་ལ་ལེགས
བརྟེན་ནས།།སྐུ་གསུམ་གཞལ་མེད་ཁང་དུ་མྱུར་འཇུག་ཤོག།།ཅེས་བཅོམ་ལྡན་འདས་ངན་སོང་ཐམས་ཅད་ཡོངས་སུ་སྦྱོང་བ་གཟི་བརྗིད་ཀྱི་རྒྱལ་པོ་ཀུན་རིག་རྣམ་པར་སྣང་མཛད་ཀྱི་དཀྱིལ་འཁོར་སྒྲུབ་མཆོད་རྡུལ་ཚོན་ལ་བརྟེན་
སྐབས་ཀྱི་སའི་ཆོ་ག་སོགས་དང་།བློས་བསླང་གི་སྐོར་བཤད་པ་ལེགས་བཤད་ནོར་བུའི་དོ་ཤལ་ངོ་མཚར་རྒྱ་མཚོའི་བཀོད་པ་ཞེས་བྱ་བ་འདི་ནི།ལྕགས་སྦྲེལ་ལོ་བླུན་རྒན་བསྟན་སྐྱོང་གིས་འདམ་སན་སྐུ་ལག་གི་ཉེ་འགྲམ་རང་ཤོང་གུར་ཆུང་ངུ་སྦྱར་བའི་ཡི་གེ་པ་ནི་དགེ་སློང་བློ་བཟང་བསྟན་འཛིན་ནོ།།
སྭསྟི།རྒྱལ་བསྟན་གྲུ་ཡིས་འགྲོ་ཀུན་སྲིད་མཚོ་ལས།།བརྒལ་ཏེ་རྣམ་མཁྱེན་ནོར་བུའི་གླིང་མཆོག་ཏུ།།སོན་ཕྱིར་སེར་སྔགས་རིག་འཛིན་ཡང་ཐོག་ནས།།ཆོས་སྦྱིན་འཛད་མེད་འདོད་རྒུའི་ཆར་འདི་ཕབ།།ཤུ་དྷཾ་